CELEX: 62010CN0368
Language: ro
Date: 2010-07-22 00:00:00
Title: Cauza C-368/10: Acțiune introdusă la 22 iulie 2010 — Comisia Europeană/Regatul Țărilor de Jos

4.12.2010   
            
            
               RO
            
            
               Jurnalul Oficial al Uniunii Europene
            
            
               C 328/10
            
         Acțiune introdusă la 22 iulie 2010 — Comisia Europeană/Regatul Țărilor de Jos
   (Cauza C-368/10)
   ()
   2010/C 328/18
   Limba de procedură: olandeza
   
      Părțile
   
   
      Reclamantă: Comisia Europeană (reprezentanți: C. Zadra și F. Wilman)
   
      Pârât: Regatul Țărilor de Jos
   
      Concluziile reclamantei
   
   
               —
            
            
               Constatarea că, prin faptul că în cadrul atribuirii unui contract de achiziție publică având ca obiect livrarea și gestionarea distribuitoarelor de cafea, publicat sub numărul 2008/S 158-213630, autoritatea contractantă
               
                           —
                        
                        
                           a prevăzut în specificațiile tehnice mărcile de calitate Max Havelaar și EKO sau, în orice caz, criterii comparabile ori identice privind mărcile de calitate respective, încălcând articolul 23 alineatele (6) și (8) din Directiva 2004/18/CE (1);
                        
                     
                           —
                        
                        
                           în vederea verificării respectării cerințelor de către operatori, a prevăzut criterii și dovezi privind achiziții constante și un comportament responsabil din punct de vedere social, încălcând articolul 48 alineatele (1) și (2), articolul 44 alineatul (2) și, în orice caz, articolul 2 din această directivă;
                        
                     
                           —
                        
                        
                           în vederea formulării criteriilor de atribuire, a prevăzut o referire la mărcile de calitate Max Havelaar și/sau EKO sau, în orice caz, criterii identice privind mărcile de calitate respective, încălcând articolul 53 alineatul (1) din această directivă,
                        
                     Regatul Țărilor de Jos nu s-a conformat obligațiilor care îi revin în temeiul articolelor susmenționate din Directiva 2004/18/CE;
            
         
               —
            
            
               obligarea Regatului Țărilor de Jos la plata cheltuielilor de judecată.
            
         
      Motivele și principalele argumente
   
   În opinia Comisiei, în cadrul procedurii de atribuire a contractului de achiziție publică având ca obiect furnizarea și gestionarea distribuitoarelor de cafea, organizată de o provincie, Țările de Jos nu s-au conformat obligațiilor privind achizițiile publice prevăzute de dreptul Uniunii, în special cele ce rezultă din Directiva 2004/18/CE. Încălcările constatate se raportează la articolul 23 alineatele (6) și (8) în ceea ce privește specificațiile tehnice, la articolul 48 alineatele (1) și (2), la articolul 44 alineatul (2) și, în orice caz, la articolul 2 în ceea ce privește verificarea capacității operatorilor economici și la articolul 53 alineatul (1) din această directivă în ceea ce privește criteriile de atribuire.
   
      (1)  Directiva Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (JO L 134, p. 114, Ediție specială, 06/vol. 8, p. 116).